PATVIRTINTA

Telšių lopšelio-darželio ,, Nykštukas “

 direktoriaus 2025 m. gegužės 08 d.

 įsakymu Nr. V1-36

**TELŠIŲ LOPŠELIO-DARŽELIO „NYKŠTUKAS“**

**IKIMOKYKLINIO UGDYMO MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Telšių lopšelio-darželio „Nykštukas “ (toliau – lopšelis-darželis) ikimokyklinio ugdymo mokytojas, priskiriamas specialistų grupei, kodas 234201.

2. Pareigybės lygis – A2 (III pakopa).

3. Ikimokyklinio ugdymo mokytojo pareigybės paskirtis - ikimokyklinio amžiaus vaikų priežiūrai ir jų ugdymui, ryšių su šeima palaikymui, tėvų konsultavimui vaikystės pedagogikos klausimais.

4. Ikimokyklinio ugdymo mokytoją skiria pareigoms ir atleidžia iš pareigų, nustato jo pareiginę algą, sudaro rašytinę darbo sutartį lopšelio-darželio direktorius.

**II SKYRIUS**

**SPECIALIEJI REIKALAVIMAI ŠIAS PAREIGAS EINANČIAM DARBUOTOJUI**

5. Darbuotojas, einantis šias pareigas, turi atitikti šiuos specialiuosius reikalavimus:

5.1 turėti aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą ir būti baigęs vieną iš mokytojų rengimo ikimokyklinėms įstaigoms studijų krypties programų ir turėti pedagogo kvalifikaciją;

5.2. mokėti naudotis informacinėmis technologijomis;

5.3. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“ (su pakeitimais), reikalavimus;

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Šias pareigas einantis darbuotojas vykdo šias funkcijas:

6.1. planuoja ir organizuoja ugdomąjį procesą, atsižvelgiant į individualius vaikų ugdymosi poreikius ir amžių, įstaigos ikimokyklinio ugdymo programos tikslus, higienos normų reikalavimus lopšelio-darželio lauko, vidaus patalpų erdvėse bei miesto socialinėse erdvėse;

6.2. sistemingai stebi, vertina vaiko gebėjimus, kompetencijas, įvairiais būdais fiksuoja vaiko pasiekimus ir pažangą, apie vaiko pasiekimus informuoja tėvus (globėjus);

6.3. teikia pagalbą vaikams, turintiems ugdymosi sunkumų ir specialiųjų ugdymosi poreikių; prireikus inicijuoja individualių ugdymo(si) programų rengimą, dalyvauja jas rengiant;

6.4. bendradarbiauja su šeima, skatina tėvus (globėjus) dalyvauti grupės, lopšelio-darželio veikloje, derina šeimos ir lopšelio-darželio interesus, tokiu būdu didinant vaiko kokybiško ugdymo(si) galimybes;

6.5. užtikrina bendradarbiavimu pagrįstus santykius su kitais grupėje, lopšelyje-darželyje dirbančiais specialistais (logopedu, socialiniu pedagogu, spec. pedagogu, meninio ugdymo pedagogu, judesio korekcijos specialistu, visuomenės sveikatos priežiūros specialistu), vietos bendruomene, socialiniais partneriais, teikia informaciją, pagal kompetenciją konsultuoja tėvus (globėjus), kitus lopšelyje-darželyje dirbančius specialistus ikimokyklinio amžiaus vaikų ugdymo klausimais, laikosi, konfidencialumo, etikos normų įstaigoje;

6.6. kuria stimuliuojančią, funkcionalią, dinamišką, psichologiškai ir fiziškai sveiką ir saugią ugdymo(si) aplinką;

6.7. tarpusavyje derina vaikų ugdymą, priežiūrą, globą;

6.8. tenkina vaikų saviraiškos ir saviugdos poreikius, ugdo vaikų savivaldumą, plėtoja kultūrinius interesus, formuoja saugos veikloje bei buityje įgūdžius;

6.9. saugo ir stiprina vaikų sveikatą, garantuoja vaikų fizinį ir psichologinį saugumą grupėje, salėje ir kitose lopšelio-darželio erdvėse, lauko žaidimų aikštelėse ir kt.;

6.10. užtikrina ugdomosios veiklos tęstinumą vidaus, lauko bei kitose netradicinėse ugdomosiose aplinkose;

6.11. užtikrina prasmingą ir saugų vaikų buvimą lauke: organizuoja įvairią komandinę, grupinę, individualią veiklą, sportines pramogas, sportinius žaidimus, stebėjimus ir kt.; užtikrina ramios ir aktyvios veiklos kaitą, nuolatos stebi žaidžiančius vaikus;

6.12. išvykas, ekskursijas su vaikais organizuoja pagal Lietuvos Respublikos švietimo ir mokslo ministro patvirtintą „Vaikų turizmo renginių organizavimo aprašą“ bei lopšelio-darželio direktoriaus patvirtintą turizmo renginių organizavimo tvarką;

6.13. informuoja lopšelio-darželio administraciją apie vaiko turimas socialines ar sveikatos problemas – pastebėjus ar įtarus smurtą, prievartos, seksualinio išnaudojimo apraiškas, kitą vaiko teisių pažeidimą, informuoja lopšelio-darželio administraciją ir Vaiko teisių apsaugos skyrių;

6.14. priima vaiką į grupę ir išleidžia į namus tik su tėvais (globėjais), kitais suaugusiais asmenimis, turinčiais raštišką tėvų (globėjų) leidimą / prašymą;

6.15. prižiūri vaikų maitinimo procesą grupėje, maisto paskirstymą pagal nustatytą normą, rūpinasi kultūringu maisto pateikimu, tobulina vaikų kultūrinius, higieninius įgūdžius;

6.16. esant paskelbtai ekstremaliai situacijai, organizuoja nuotolinį ugdymą;

6.17. pildo elektroninį dienyną, tvarko kitą pedagoginės veiklos dokumentaciją, veda tikslią vaikų lankomumo apskaitą;

6.18. tikslingai išnaudoja skirtas nekontaktines valandas per savaitę metodinei veiklai: ugdomojo proceso planavimui, pasiruošimui kasdienei ugdomajai veiklai, dokumentacijos, susijusios su ugdymu, tvarkymui, individualių ugdymo programų rengimui, tėvų (globėjų, rūpintojų) informavimui, konsultavimui ugdymo klausimais, ugdytinių pasiekimų vertinimui, projektų rengimui, savišvietai, vidaus audito atlikimui, ugdytinių lankymuisi namuose, pasirengimui renginiams, šventėms, ugdymo priemonių kūrimui, gaminimui ir kt.;

6.19. analizuoja, vertina savo pedagoginę veiklą, teikia siūlymus administracijai dėl ugdymo proceso ir lopšelio-darželio veiklos tobulinimo, nuolat tobulina savo kvalifikaciją;

6.20. dalyvauja lopšelio-darželio savivaldoje, kitose įstaigos veiklose: posėdžiuose, pasitarimuose, susirinkimuose, darbo grupių veikloje, lopšelio-darželio ikimokyklinio ugdymo programos rengime ir atnaujinime, vidaus audito vykdyme ir kt.;

6.21. inicijuoja ir / ar dalyvauja bendruose lopšelio-darželio renginiuose, projektuose, kitose veiklose;

6.22. vykdo Saugos ir sveikatos darbe, Priešgaisrinės saugos instrukcijas, Darbuotojų etikos kodekso reikalavimus bei vadovaujasi Asmens duomenų teisinės apsaugos ir visuomenės informavimo įstatymuose pateikiamomis nuostatomis dėl vaiko teisių užtikrinimo;

6.23. vykdo su lopšelio-darželio uždaviniais susijusius nenuolatinio pobūdžio direktoriaus, direktoriaus pavaduotojo ugdymui pavedimus ir užduotis;

6.24. vykdo ir kitas teisės aktuose, lopšelio-darželio nuostatuose ir darbo tvarkos taisyklėse nustatytas funkcijas.

**IV SKYRIUS**

**ŠIAS PAREIGAS EINANČIO DARBUOTOJO TEISĖS**

7. Ikimokyklinio ugdymo mokytojas turi teisę:

7.1. į atostogas, darbo užmokestį ir kitas Lietuvos Respublikos teisiniuose aktuose numatytas teises;

7.2. neatlikti darbų, atsisakyti vykdyti užduotį ar pavedimą, jei tai prieštarauja įstatymams, darbuotojų saugos ir sveikatos, gaisrinės saugos bei higienos reikalavimams, prieš tai pranešus lopšelio-darželio administracijai ir raštu pateikus atsisakymo motyvą;

7.3. teisės aktų nustatyta tvarka tobulinti ir kelti kvalifikaciją.

**V SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ IR ATSKAITOMYBĖ**

8. Ikimokyklinio ugdymo mokytojas teisės aktų nustatyta tvarka atsako už:

8.1. funkcijų, išvardintų šiame pareigybės aprašyme, lopšelio-darželio nuostatuose, darbo tvarkos taisyklėse atlikimą;

8.2. Lietuvos Respublikos įstatymų, Vyriausybės nutarimų, Savivaldybės tarybos sprendimų, kitų norminių dokumentų, reglamentuojančių ugdymo proceso organizavimą, lopšelio-darželio direktoriaus įsakymų laikymąsi bei tinkamą jų įgyvendinimą;

8.3. savo darbo kokybę bei vaikų sveikatą ir saugumą ugdymo(si) proceso metu lopšelyje-darželyje ir už jos ribų;

8.4. už emociškai saugios mokymo(si) aplinkos įstaigoje puoselėjimą, reagavimą į smurtą ir patyčias pagal lopšelio-darželio nustatytą tvarką;

8.5. darbo, civilinės bei priešgaisrinės saugos taisyklių laikymąsi, higienos reikalavimų vykdymą.

9. Ikimokyklinio ugdymo mokytojas už darbo drausmės pažeidimus, savo pareigų netinkamą vykdymą atsako Lietuvos Respublikos įstatymų nustatyta tvarka.

10. Ikimokyklinio ugdymo mokytojas atskaitingas direktoriui, tiesiogiai pavaldus direktoriaus pavaduotojui ugdymui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 SUSIPAŽINAU

Data \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)